stanford-oval/wikipedia huggingface dataset:
Puolimaratonin maailmanmestaruuskilpailut
Mitalistit > Naiset

| Vuosi | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 1992 |  Liz McColgan | 1.08.53 |  Megumi Fujiwara | 1.09.21 |  Rosanna Munerotto | 1.09.38 |
| 1993 |  Conceição Ferreira | 1.10.07 |  Mari Tanigawa | 1.10.09 |  Tegla Loroupe | 1.10.12 |
| 1994 |  Elana Meyer | 1.08.36 |  Iulia Negura | 1.09.15 |  Anuta Catuna | 1.09.35 |
| 1995 |  Valentina Jegorova | 1.09.58 |  Cristina Pomacu | 1.10.22 |  Anuta Catuna | 1.10.28 |
| 1996 |  Ren Xiujuan | 1.10.39 |  Lidia Simon | 1.10.57 |  Aura Buia | 1.11.01 |
| 1997 |  Tegla Loroupe | 1.08.14 |  Cristina Pomacu | 1.08.43 |  Lidia Simon | 1.09.05 |
| 1998 |  Tegla Loroupe | 1.08.29 |  Elana Meyer | 1.08.32 |  Lidia Simon | 1.08.58 |
| 1999 |  Tegla Loroupe | 1.08.48 |  Mizuki Noguchi | 1.09.12 |  Catherine Ndereba | 1.09.23 |
| 2000 |  Paula Radcliffe | 1.09.07 |  Susan Chepkemei | 1.09.40 |  Lidia Simon-Slavuteanu | 1.10.24 |
| 2001 |  Paula Radcliffe | 1.06.47 |  Susan Chepkemei | 1.07.36 |  Berhane Adere | 1.08.17 |
| 2002 |  Berhane Adere | 1.09.06 |  Susan Chepkemei | 1.09.13 |  Jelena Prokopcuka | 1.09.15 |
| 2003 |  Paula Radcliffe | 1.07.35 |  Berhane Adere | 1.09.02 |  Benita Johnson | 1.09.26 |
| 2004 |  Sun Yingjie | 1.08.40 |  Lydia Cheromei | 1.09.00 |  Constantina Tomescu | 1.09.07 |
| 2005 |  Constantina Tomescu | 1.09.17 |  Lornah Kiplagat | 1.10.19 |  Susan Chepkemei | 1.10.20 |
| 2008 |  Lornah Kiplagat | 1.08.37 |  Aselefech Mergia | 1.09.57 |  Pamela Chepchumba | 1.10.01 |
| 2009 |  Mary Jepkosgei Keitany  | 1.06.36 |  Philes Moora Ongori  | 1.07.38 |  Aberu Kebede  | 1.07.39 |
| 2010 |  Florence Jebet Kiplagat  | 1.08.24 |  Dire Tune  | 1.08.34 |  Peninah Jerop Arusei  | 1.09.05 |
| 2012 |  Meseret Hailu | 1.08.55 |  Feyse Tadese  | 1.08.56 |  Paskalia Chepkorir Kipkoech  | 1.09.04 |
| 2014 |  Gladys Cherono | 1.07.29 |  Mary Wacera Ngugi | 1.07.44 |  Selly Chepyego Kaptich | 1.07.52 |
| 2016 |  Peres Jechirchir | 1.07.31 |  Cynthia Jerotich Limo | 1.07.34 |  Mary Wacera Ngugi | 1.07.54 |
| 2018 |  Netsanet Gudeta Kebede | 1.06.11 |  Joyciline Jepkosgei | 1.06.54 |  Pauline Kaveke Kamulu | 1.06.56 |
| 2020 |  Peres Jepchirchir | 1.05.16 |  Melat Yisak Kejeta | 1.05.18 |  Yalemzerf Yehualaw | 1.05.19 |
Mitalistit > Naiset > Joukkuekilpailu

| Vuosi | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 1992 |  Japani | 3.30.39 |  Yhdistynyt kuningaskunta | 3.33.05 |  Romania | 3.33.27 |
| 1993 |  Romania | 3.32.18 |  Japani | 3.32.22 |  Portugali | 3.34.12 |
| 1994 |  Romania | 3.29.03 |  Norja | 3.33.36 |  Japani | 3.35.39 |
| 1995 |  Romania | 3.31.29 |  Venäjä | 3.33.12 |  Espanja | 3.34.26 |
| 1996 |  Romania | 3.33.05 |  Ranska | 3.38.44 |  Italia | 3.41.28 |
| 1997 |  Romania | 3.27.40 |  Kenia | 3.27.57 |  Japani | 3.31.38 |
| 1998 |  Kenia | 3.29.43 |  Romania | 3.32.19 |  Espanja | 3.34.18 |
| 1999 |  Kenia | 3.27.40 |  Japani | 3.30.06 |  Venäjä | 3.31.49 |
| 2000 |  Romania | 3.34.22 |  Japani | 3.36.25 |  Venäjä | 3.45.41 |
| 2001 |  Kenia | 3.28.04 |  Japani | 3.30.08 |  Etiopia | 3.30.20 |
| 2002 |  Kenia | 3.28.22 |  Venäjä | 3.30.05 |  Etiopia | 3.30.58 |
| 2003 |  Venäjä | 3.30.16 |  Japani | 3.34.23 |  Romania | 3.35.07 |
| 2004 |  Etiopia | 3.36.00 |  Romania | 3.36.08 |  Venäjä | 3.38.21 |
| 2005 |  Romania | 3.31.00 |  Venäjä | 3.33.05 |  Japani | 3.35.42 |
| 2008 |  Etiopia | 3.30.59 |  Kenia | 3.31.24 |  Japani | 3.40.58 |
| 2009 |  Kenia  | 3.22.30 |  Etiopia  | 3.26.14 |  Japani  | 3.31.31 |
| 2010 |  Kenia  | 3.26.59 |  Etiopia  | 3.27.33 |  Japani  | 3.33.40 |
| 2012 |  Etiopia | 3.27.52 |  Kenia | 3.28.39 |  Japani | 3.34.45 |
| 2014 |  Kenia | 3.23.05 |  Etiopia | 3.27.05 |  Japani | 3.31.33 |
| 2016 |  Kenia | 3.22.59 |  Etiopia | 3.26.29 |  Japani | 3.32.25 |
| 2018 |  Etiopia | 3.22.27 |  Kenia | 3.23.02 |  Bahrain | 3.23.39 |
| 2020 |  Etiopia | 3.16.39 |  Kenia | 3.18.10 |  Saksa | 3.28.42 |
Aiheesta muualla

Kuvia tai muita tiedostoja aiheesta Puolimaratonin maailmanmestaruuskilpailut Wikimedia Commonsissa
Pfeiffer Georgi

| Pfeiffer Georgi |
| --- | --- |
 Pfeiffer Georgi Holland Ladies Tourilla 2021.
Henkilötiedot
Syntynyt: 27. syyskuuta 2000
Kansalaisuus:  Yhdistynyt kuningaskunta
Pyöräilijä
Pituus:  173 cm
Joukkue:  Team Picnic PostNL
Laji:  maantie- ja ratapyöräily
Rooli:  ajaja
Ajajatyyppi:  klassikkospesialisti
Ura
Ammattilaisjoukkue(et)
2019–:  Team Sunweb / DSM / Team dsm-firmenich PostNLx / Team Picnic PostNL
Suurimmat voitot
 Classic Brugge–De Panne 2023  Maantiejaon Britannian-mestaruus 2021, 2023, 2024 
 Tiedot päivitetty: 8. tammikuuta 2025 
| Mitalit> Maa:   Yhdistynyt kuningaskunta.Naisten ratapyöräily.EM-kilpailut  | Mitalit> Maa:   Yhdistynyt kuningaskunta.Naisten ratapyöräily.EM-kilpailut  | Mitalit> Maa:   Yhdistynyt kuningaskunta.Naisten ratapyöräily.EM-kilpailut  | Maa:   Yhdistynyt kuningaskunta> Naisten ratapyöräily. |
| --- | --- | --- | --- |
|  Hopeaa | München 2022 | pudotusajo |  |
Pfeiffer Georgi (s. 27. syyskuuta 2000 Berkeley, Gloucestershire) on englantilainen maantie- ja ratapyöräilijä. Hän aloitti ammattilaisuransa Team Sunwebissa vuonna 2019 ja edustaa edelleen samaa joukkuetta, nykyiseltä nimeltään Team Picnic PostNL. Hän on menestynyt etenkin yksipäiväisissä kilpailuissa.
Georgi mursi kaksi nikamaa Belgiassa sattuneessa kolarissa vuonna 2020, minkä jälkeen hän oli useita kuukausia kuntoutuksessa. Hän saavutti maantieajon alle 23-vuotiaiden MM-hopeaa 2022. Hän voitti UCI Women's World Tour -sarjaan kuuluneen Classic Brugge–De Panne -kilpailun 2023 runsaan minuutin erolla Elisa Balsamoon. Hän on voittanut maantieajon Britannian-mestaruuden vuosina 2021, 2023 ja 2024.
Ratapyöräilyssä Georgi on saavuttanut pudotusajon EM-hopeaa 2022.
Saavutuksia > Maantiepyöräily

Lähteet: Pro Cycling Stats, Cycling Archives
Saavutuksia > Ratapyöräily

Lähteet: Cycling Archives, TheSports.org
Konsta Helenius

| Konsta Helenius |
| --- | --- |
 Konsta Helenius NHL-seura Buffalo Sabresin kehitysleirillä kesällä 2024.
Henkilötiedot
Syntynyt: 11. toukokuuta 2006 (ikä 18) Ylöjärvi, Suomi
Kansalaisuus:   Suomi
Jääkiekkoilija
Lempinimi:  Konu, Kona, Hele
Pelipaikka:  keskushyökkääjä
Maila:  oikea
Pituus:  181 cm
Paino:  84 kg
Seura
Seura (P):  Buffalo Sabres
Sarja:  NHL
Nyk. seura:  Rochester Americans (AHL)
Pelinumero:  91
Pelaajaura
Pääsarjaura:  2022–
Aik. seurat:  Jukurit (SML)
NHL-varaus:  14. varaus, 2024 Buffalo Sabres
Konsta Eemeli Helenius (s. 11. toukokuuta 2006 Ylöjärvi) on suomalainen jääkiekkoilija, joka pelaa NHL-seura Buffalo Sabresin organisaatiossa. Hän on pelipaikaltaan keskushyökkääjä, mutta Helenius osaa pelata myös laidassa. Hän laukoo oikealta. Heleniusta on yleisesti pidetty yhtenä ikäluokkansa lupaavimmista pelaajista. Sabres varasi hänet ensimmäisellä kierroksella 14. pelaajana NHL:n varaustilaisuudessa 2024.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2025 | jääkiekko |  |
Ura > Maajoukkueura > Nuorten maajoukkueissa

World U-17 Hockey Challengessa vuonna 2022 Helenius voitti pronssia ja Suomen joukkueen sisäisen pistepörssin 11 tehopisteellä. Helenius valittiin Pohjola-leirin tähdistökentälliseen vuonna 2022. Helenius on toiminut myös Suomen alle 16-vuotiaiden maajoukkueen kapteenina. Helenius pelasi alle 18-vuotiaiden MM-kilpailuissa vuosina 2023 ja 2024.
Helenius pelasi myös alle 20-vuotiaiden maailmanmestaruuskilpailuissa vuosina 2024 ja 2025, joista jälkimmäinen turnaus päättyi hopeaan. Vuoden 2025 turnauksessa valmentajat valitsivat hänet Suomen turnauksen yhdeksi kolmesta parhaasta pelaajasta. Helenius valittiin myös Latviaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Helenius on pelannut yhteensä 25 nuorten ja 34 poikien ottelua.
Ura > Maajoukkueura > A-maajoukkueessa

Suomen A-maajoukkueessa Helenius on pelannut yhdeksän A-maaottelua tehopistein 1+5=6. Hän teki A-maajoukkuedebyyttinsä vain 17-vuotiaana 10. huhtikuuta 2024 Riiassa pelatussa harjoitusottelussa Latviaa vastaan. Helenius merkittiin Suomen kakkossentteriksi laidoilleen hänen joukkuetovereinaan Jukureissa pelanneet Patrik Puistola ja Pekka Jormakka. Hän sai ottelussa syöttöpisteen Puistolan tekemään 0–2-maaliin. Ensimmäisen A-maajoukkuemaalinsa Helenius sai nimiinsä viidennessä ottelussaan 5. toukokuuta 2024 Beijer Hockey Gamesissa, jolloin hänen osumansa ratkaisi Suomelle voittomaalikilpailussa 3–4-voiton. Hän sai ottelussa myös syöttöpisteen Oliwer Kasken tekemään maaliin.
Helenius valittiin vuoden 2024 maailmanmestaruuskilpailuihin. Hänestä tuli ensimmäinen suomalaisjääkiekkoilija, joka on saman kauden aikana valittu sekä alle 18-vuotiaiden, alle 20-vuotiaiden että miesten maajoukkueeseen maailmanmestaruuskilpailuihin. Ennen Heleniusta A-sarjatasolla kolmet MM-kilpailut yhden kauden aikana ovat pelanneet Valko-Venäjän Vadim Karaga (2003) ja Andrei Kastsitsyn (2003) sekä Sveitsin Kevin Fiala (2014) ja Yhdysvaltain Jack Hughes (2019). Hän teki MM-kisadebyyttinsä turnauksen toisessa ottelussa 12. toukokuuta 2024 Britanniaa vastaan, jolloin Heleniuksesta tuli 18 vuoden ja yhden päivän ikäisenä kaikkien aikojen nuorin Suomen miesten maajoukkueessa MM-kilpailuissa pelannut pelaaja. Hänestä tuli myös nuorin Suomea miesten MM-turnauksessa edustanut pelaaja. Heleniuksesta tuli neljäs suomalaispelaaja, joka pelasi MM-kilpailuissa sinä vuonna, kun täyttää 18 vuotta. Ennen häntä samaan ovat yltäneet Reijo Ruotsalainen, Patrik Laine ja Kaapo Kakko. Hänet merkittiin heti Suomen ykkössentteriksi laidoilleen Valtteri Puustinen ja Mikael Granlund. Helenius sai ottelussa syöttöpisteen Mikko Lehtosen tekemään maaliin. Hän pelasi turnauksessa kaikkiaan neljä ottelua.
Pelityyli

Heleniusta Suomen ikäkausimaajoukkueissa valmentanut Marko Kauppinen on kuvaillut Heleniusta erittäin luisteluvoimaiseksi sekä hyvät hyökkäysvaistot ja hyökkäystaidot omaavaksi pelaajaksi. Kauppisen mukaan hänellä on kehitettävää maalinedustapelaamisessa, röyhkeydessä ja kaksinkamppailun kovuudessa. Helenius on itse maininnut omiksi vahvuuksikseen peliälyn, kiekollisen pelaamisen ja monipuolisuuden. Omiksi kehityskohtaikseen hän on maininnut nopeuden, laukaisutehon ja voiman.
Muuta

Heleniuksen isoveli Kalle pelaa hyökkääjänä Jukurien SM-liigajoukkueessa. Heidän pikkuveljensä Kasperi Helenius pelaa Tapparan junioreissa. Veljesten isä Tero Helenius pelasi jääkiekkoa A-junioriksi asti. Hän valmensi Konstan joukkueita koko hänen junioripolkunsa ajan. Konsta Helenius harrasti lapsena myös yleisurheilua ja jalkapalloa.
Helenius opiskelee etänä merkonomiksi Tampereen seudun ammattiopisto Tredun urheilulinjalla.
Samuli Vainionpää

| Samuli Vainionpää> Henkilötiedot |
| --- | --- |
Syntynyt: 5. lokakuuta 1999 (ikä 25) Kangasala, Suomi
Kansalaisuus:   Suomi
Jääkiekkoilija
Lempinimi:  Vainari
Pelipaikka:  keskushyökkääjä
Maila:  vasen
Pituus:  190 cm
Paino:  94 kg
Seura
Seura:  Kristianstads IK
Sarja:  Hockeytvåan
Pelinumero:  2
Pelaajaura
Pääsarjaura:  2018–
Aik. seurat:  Ilves (SML) TPS (SML) Aigles de Nice (Ranska) Koovee (Mestis) Sydney Bears (AIHL)
Samuli Vainionpää (s. 5. lokakuuta 1999 Kangasala) on suomalainen jääkiekkoilija, joka pelaa Ruotsin II-divisioonassa Kristianstads IK:ssa. Vainionpää on pelipaikaltaan keskushyökkääjä. Hän on pelannut ajoittain myös puolustajana.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Kanada 2019 | jääkiekko |  |
Vainionpää pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Yhteensä Vainionpää on pelannut 12 nuorten maaottelua.
Kai Jämsä

Kai Kullervo Jämsä on suomalainen laulaja, säveltäjä, sanoittaja ja sovittaja, joka syntyi 1960-luvun puolivälissä Kokkolassa.
Jämsän ensimmäinen yhtye oli Vocals, joka kiersi kaksi vuotta yhtyeen Ronski Gang lämmittely-yhtyeenä.
Sen jälkeen yhtyeen solisteina ovat olleet Kaija Koo ja Leena Nilsson.
Jämsä nousi suuren yleisön tietoisuuteen yhtyeessä Puolikuu vuosina 1991–1996. 
Sen jälkeen Jämsä on tehnyt muutamia soololevyjä ja palasi takaisin Puolikuu-yhtyeeseen vuosiksi 2000–2004.
Vuonna 2004 perustettiin yhtye Komboklubi, jossa Jämsä vaikuttaa. Jämsä on ollut myös tekemässä joko yksin tai muiden kanssa lauluja eri artisteille, esim. Yölintu-yhtyeen hittejä ”Preussinpunaista”, ”Haavoittumaton” ja ”Pimeästä valoon”. Muita hänen tuotantoaan levyttäneitä ovat mm. Muska, Finlanders, Anna Hanski, Markku Aro, Marita Taavitsainen, Arja Koriseva, Charles Plogman ja Marko Maunuksela.
Kai Jämsä julkaisi soololevyn Harvoja ja onnekkaita vuonna 2012. Siltä etukäteen julkaistu promosingle ”Sordiino päällä” oli Radio Suomen soittolistan ykkösenä maaliskuussa 2011. Syyskuussa 2011 samaan suoritukseen ylsi kappale ”Jätimme oven raolleen”. Kai Jämsältä ilmestyi vuonna 2014 joululevy Joulutaivas ja vuonna 2016 uusin soololevy Aika on.
Aiheesta muualla

Kai Jämsän esitystuotanto Suomen äänitearkistossa (1901–1999)
Kai Jämsän sävellystuotanto Suomen äänitearkistossa (1901–1999)
Kai Jämsän sanoitustuotanto Suomen äänitearkistossa (1901–1999)
Kai Jämsän sovitustuotanto Suomen äänitearkistossa (1901–1999)
Kai Jämsä lauluntekijänä - Fono.fi
Kai Jämsän tekijähaastattelu Elvis ry:n sivuilla (Arkistoitu – Internet Archive)
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Yle
Masinissa

| Masinissa |
| --- | --- |
 Masinissan muotokuva.
Henkilötiedot
Syntynyt: 238 eaa.
Kuollut: 148 eaa.
Arvonimi: Numidian kuningas
Muut tiedot
Seuraaja:  Micipsa
Masinissa oli 200-luvulla eaa. numidialainen prinssi, joka pyrki lisäämään maansa mahtia liittoutumalla roomalaisten kanssa näiden käydessä puunilaissotia Karthagoa vastaan. Hän osallistui Zaman taisteluun vuonna 202 eaa. Masinissa rakensi alueesta Numidian kuningaskunnan, jonka pääkaupunki oli Dougga.
Elämäkerta > Varhaiset vaiheet

Masinissa syntyi vuonna 238 eaa. ja hän oli massyliesin heimoa hallinneen Galan poika. Gala oli Karthagon liittolainen ja Masinissa koulutettiin Karthagossa, mikä käytännössä tarkoitti, että hän toimi panttivankina. Massyliesien alueesta länteen sijaitsi masaesyliiden ja näiden kuningas Syfaxin alueet. Syfax kävi sotaa Karthagoa ja massylieita vastaan vuosina 215–212 eaa. Syfax sai apua Karthagon viholliselta Roomalta. Sota päättyi kuitenkin tuloksettomana. Vuoden 212 jälkeen Masinissa komensi ratsuväkeä Karthagon alaisuudessa nykyisen Espanjan alueella roomalaisia vastaan. Hänen ollessaan Espanjassa hänen isänsä Gala kuoli vuonna 208 eaa., mikä johti kriisiin seuraavasta hallitsijasta. Valtaan nousi ensin Galan veli Oezalces, mutta hänen kuoltuaan pian valtaannousun jälkeen valtaan nousi hänen vanhempi poikansa Capussa. Mazaetullus kuitenkin kukisti ja surmasi Capussan asettuen hänen nuoremman veljensä Lacumazesin sijaishallitsijaksi. Peläten Masinissan palaavan Mazaetullus solmi liittolaisuuden Syfaxin kanssa. Masinissa puolestaan liittoutui roomalaiskomentaja Scipio Africanuksen kanssa ja palasi heimonsa alueelle kukistaen nopeasti Lacumazesin ja Mazaetulluksen. Tällöin kuitenkin Syphax hyökkäsi häntä vastaan Karthagon tukemana. Syphaxen joukot kukistivat Masinissan, joka joutui pakenemaan itään Tripolitaniaan.
Elämäkerta > Sota Karthagoa vastaan

Masinissa palasi kuitenkin jälleen kotiseuduilleen, tällä kertaa Scipion johtamien roomalaisjoukkojen tukemana vuonna 203 eaa. Syfax kukistettiin ja otettiin vangiksi samana vuonna. Masinissa sai takaisin hänen isänsä hallitsemat alueet. Hän myös avioitui Syfaxin lesken Sophoniban kanssa, mutta myrkytti tämän myöhemmin roomalaisten painostuksesta, jotka epäilivät tämän karthagolaissympatioita. Masinissa jatkoi sotaa Karthagoa vastaan tukien roomalaisia. Zaman taistelussa Massinissan joukot osoittautuivat roomalaisten voitolle tärkeiksi. Vuonna 201 eaa. solmittu rauhansopimus toi hänelle myös ennen Karthagolle kuuluneita alueita. Hän sai komentoonsa myös joitakin Karthagolta vallattuja sotanorsuja. Vielä tärkeämmäksi osoittautui hänen saavuttamansa roomalaisten kiitollisuus, jonka avulla hän valtasi vielä Karthagolle jäljelle jääneitäkin alueita. Tämä johti lopulta kolmanteen puunilaissotaan ja Karthagon lopulliseen tappioon. Masinissa valloitti myös muiden numidialaishallitsijoiden alueet yhdistäen Numidian valtansa alle. Nämä tapahtumat tunnetaan kuitenkin aikalaislähteistä paljon huonommin.
Elämäkerta > Numidian kuninkaana

Numidian yhdistämisen ohella Masinissa uudisti myös alueen taloutta ja elämäntapoja. Hän kannusti maatalouden kehitystä antaen suuria maa-alueita hänen monille pojilleen. Masinissa alkoi myös painattaa kolikoita, joita oli Numidiassa painettu jo ennenkin, mutta pienissä määrin. Masinissan kolikot olivat laajassa käytössä ainakin Numidian itäosissa. Masinissa kuoli 90-vuotiaana vuonna 148 eaa., jonkin aikaa kolmannen puunilaissodan alettua. Hän jätti jälkeensä kolme poikaa, nimeltä Micipsa, Gulussa ja Mastanabal, joiden lisäksi hänellä oli seitsemän avioliiton ulkopuolella syntynyttä poikaa. Masinissa oli todennäköisesti peläten oman isänsä kuolemaa johtanutta sekasortoa nimittänyt vanhimman poikansa Micipsan seuraajakseen. Muut pojat saivat erilaisia vastuutehtäviä, mutta Gulussan ja Mastanabalin kuoltua pian vallanvaihdoksen jälkeen alun perin heikko vallanjako vahvistui Micipsan hyväksi.
Numidian jakautuminen 220-luvulla eaa. Masinissan isän hallitsema alue keltaisella ja tämän kilpailija Syfaxin alue vihreällä.
Masinissan lyömä kolikko.
Scipio Masinissan kuolinvuoteella, piirtänyt A.C. Weatherstone.
Vaasan Kiisto

| Vaasan Kiisto |
| --- | --- |

Koko nimi:  Vaasan Kiisto
Perustettu:  1904
Kotipaikka:   Vaasa, Suomi
Kenttä:  Variskan koulu, Vaasa
Valmentaja:  Tia Ala-Kauhaluoma (N2)  Jussi Ahonen (M1)
Sarja:  Miesten edustus 1-sarja Naisten edustus 2-sarja
Kotisivu:  https://www.vaasankiisto.fi/
Vaasan Kiisto on vaasalainen urheiluseura, joka on perustettu 17. syyskuuta 1904. Aluksi lajeina olivat voimistelu, hiihto, juoksu ja paini. Vaasan Kiisto on ollut mukana perustamassa Työväen Urheiluliittoa vuonna 1919.
Seuran piirissä toimii neljä jaostoa: lentopallojaosto, keilailujaosto, painonnostojaosto sekä kuntojaosto. Seuran hallinto ja toimisto sijaitsevat osoitteessa Vaasanpuistikko 17.
Seurassa panostetaan laadukkaaseen valmennukseen ja sen kehitykseen, ja tehtävään pn vuonna 2016 palkattu harrastekoordinaattori. Kiiston tavoitteena on kasvattaa harrastajamääriä kaikissa toiminmoissaan. Etenkin kuntopuolella painopiste on senioriliikunnassa ja sen kehittämisessä sekä uusien senioreiden saaminen liikunnan pariin. Senioriliikunnassa Kiisto on aloittanut yhteistyön Vaasalaisten eläkeläisyhdistyksien kanssa tarjoamalla heille liikuntapalveluita.
Lentopallojaosto

Kiistolla on pitkä historia lentopallon parissa aiempien vuosien liigajoukkueista aina juniorijoukkueisiin. Miesten lentopallojoukkue liigasarjoissa oli tauolla muutaman vuoden 2013 jälkeen. Naisten puolella Kiisto rakensi omaa joukkuetta omalla junioritoiminnalla 2010-luvulta lähtien, kun Vaasan Vasama lopetti lentopallotoiminnan ja tytöt siirtyivät pelaamaan Kiiston alaisuuteen. Tyttöjen puolella Vaasan Kiisto nousi N1-sarjaan kaudelle 2020-2021. Naiset pelaavat myös N2-sarjaa, joka toimii naisten puolella osana pelaajapolkua.
Miesten sarjoissa oli muutaman vuoden tauko omien junioreiden puuttuessa, mutta 2005 ja 2006 syntyneiden ikäryhmän ansiosta Kiisto sai taas kokoon oman joukkueen miesten 2 -sarjaan kaudelle 2022–2023.
Lentopallojaostossa ryhmiä on sekä pojille että tytöille, miehille ja naisille. Naisten edustusjoukkueen menestyksen ansiosta uusia tyttöjä on löytänyt lajin pariin. Kiistolla on poikien ja tyttöjen joukkueita lähes kaikissa ikäryhmissä ja lentopallokoulu 4–6-vuotiaille. Kiistolla on myös Naperolentis, joka perustettiin kaudelle 2020–2021 ja on 3–5-vuotiaille ja heidän vanhemmilleen suunnattu jumpparyhmä, jossa vanhemmat yhdessä lasten kanssa touhuavat erilaisilla radoilla. Naisille on tarjolla myös oma harrastejoukkue.
Lentopallojaosto > Naisten N2 joukkue 2024-2025

| --- | --- |
Pelinumero: Pelaaja
1: Kolchanova Mariia
2: Hietala Helmi
3: Leppänen Iiris
5: Saari Karoliina
6: Riekki Emilia
8: Kotimäki Ella
9: Brändström Juliana
10: Julina Jenna
11: Keskitalo Minka
12: Hakala Kaisa
13: Kivioja Hanna
15: Madut Ajok
22: Peräsalo Annukka
Lentopallojaosto > Miesten M1 joukkue 2024-2025

| --- | --- |
Pelinumero: Pelaaja
2: Mäkiluoma Aleksi
3: Viljamaa Konsta
4: Viljamaa Veeti
5: Nevalainen Aukusti
6: Mäki-Valtari Nico
7: Ahonen Sakari
10: Luoma Valtteri
11: Storgård Jonatan
12: Hyöty Jami
13: Kaijanto Elias
14: Törmä Roni
16: Järvi Ville
17: Virkunen Miska
Lentopallojaosto > Miesten lentopallon historiaa

Vaasan Kiiston joukkue oli ylivoimainen kauden 2004 Lentopallon 1-sarjassa. Joukkue koki vain muutaman tappion ja eteni liigakarsintoihin. Karsinnoissa joukkue aloitti vahvasti, mutta hävisi ratkaisuottelun tiukasti Mutalan Riennolle. Joukkueen nousuhaaveet olivat menneet. Savonlinnan East Volley ajautui kuitenkin taloudellisiin vaikeuksiin ja joutui luopumaan liigapaikastaan. Näin ollen Kiisto sai lentopalloliitolta liigapaikan itselleen ja nousi historiallisesti SM-liigaan.
Ensimmäisellä kaudellaan SM-liigassa Kiisto joutui liigakarsintaan, josta se kuitenkin selvisi helposti. Joukkueessa pelasi tuolloin muun muassa brasilialainen Jefferson. Kaudella 2006 joukkue teki huippuhankinnat siirtomarkkinoilla ja hankki Sami Heikkiniemen ja brasilialaisen Rodrigon joukkueeseensa. Kausi oli Kiistolta onnistunut: se päättyi lopulta runkosarjan viidenteen sijaan ja yläjatkosarjan viidenteen sijaan. Kiisto putosi lopulta puolivälierissä.
Kolmannella kaudellaan joukkue selvitti jälleen tiensä liigan pudotuspeleihin, mutta putosi puolivälierissä suurjoukkue Pielaveden Sammolle. Joukkueessa pelasi muun muassa entinen Portugalin maajoukkuepassari Marcó. Kaudella 2008 joukkue oli suurissa talousvaikeuksissa, ja oli lähellä, ettei se jo luopunut liigapaikastaan ennen kauden alkua. Lopulta Kiisto jatkoi liigassa. Joukkue hankki riveihinsä kesken kauden Venezuelan maajoukkuehakkurin, Ismel Ramosin loukkaantuneen Jeffersonin tilalle. Kiisto joutui täpärästi liigakarsintoihin, joissa sen neljän vuoden liigaura katkesi joukkueen pudottua liigasta. Liigaan nousi Keski-Savon Pateri, ja paikkansa piti Valkeakosken Isku-Veikot.
Kauden 2008 jälkeen Kiisto laittoi toimintansa yhteen Laihian Lujan 1-sarjajoukkueen kanssa, ja ryhmässä jatkoivat molempien joukkueiden runkopelaajat. Tavoitteena olivat liigakarsinnat. Oikeuskäsittelyt saatiin päätökseen, ja ensimmäinen kausi 2008-2009 yhdistyneellä joukkueella sujui pelillisesti mallikkaasti. Tavoitteena ollut liigakarsintapaikka saavutettiin, ja liiganousukin oli todella lähellä. Myös taloudelliset tavoitteet saavutettiin.
Kauden 2009 alussa Kiisto r.y. palkkasi kehityspäälliköksi Katarina Järvisen. Kolmen vuoden tavoitteena oli nostaa Kiisto takaisin liigatasolle. Runkosarjan 2009-2010 lähestyessä loppuaan oli Kiisto jälleen taistelemassa liigakarsintapaikasta.
Vaasan Kiiston joukkue nojaa vahvasti Etelä-Pohjanmaalla syntyneisiin pelaajiin. Kaudell 2007–2008 joukkueessa pelasi peräti yhdeksän pelaajaa, jotka ovat syntyneet Etelä-Pohjanmaalla. Ainoat pelaajat Etelä-Pohjanmaan ulkopuolelta olivat ulkomaalaisvahvistukset Ismel Ramos ja Jefferson.
Vaasan Kiisto pelasi lentopallon mestaruusliigassa neljä kautta vuosina 2005–2008 ja tavoitteli paluuta sinne 2013.
Aiheesta muualla

Vaasan Kiiston virallinen sivusto
Lentopallon 1-sarjan joukkueet
EM-rallikausi 2025

EM-rallikausi 2025 on rallin EM-sarjan kausi vuonna 2025. Kausi on EM-sarjan järjestyksessä 73. kausi.